ועדת החוקה, חוק ומשפט, כנסת 15, פרוטוקול מספר 533, 2002-10-29 12:00

מיכאל איתן: אני פותח את הישיבה.

מיכאל איתן: אני מבקש דברי הסבר לגבי התקנות שלפנינו.

עו"ד תמי סלע: הוועדה צריכה לאשר את התקנות של הסניגוריה הציבורית שמרחיבות תחולה על מחוז חיפה לגבי ייצוג עצורים מחוסרי אמצעים ולגבי זכאות לייצוג לקטינים נוספים.

עו"ד לבנת משיח: אלה תקנות שהתחילו בשנת 1998 לענין הייצוג של הקטינים ולענין הייצוג של עצורים מחוסרי אמצעים.

עו"ד לבנת משיח: בגלל ההיבט התקציבי היתה פריסה לפי אזורים ועכשיו אנחנו באים לכסות את האזור האחרון שלא כוסה עד עכשיו שהוא אזור חיפה.

עו"ד תמי סלע: יש פה הסכמה של שר האוצר וגם של השר לבטחון פנים.

עו"ד לבנת משיח: ביקשנו שהתקנות ייכנסו לתוקף ב-3 בנובמבר.

עו"ד לבנת משיח: מכיוון שבאנו מאוחר אל הוועדה אנחנו מבקשים שהתקנות ייכנסו לתוקף ב-10 בנובמבר כי עדיין צריך להחתים את השר ולפרסם את התקנות.

מיכאל איתן: אני מאשר את תקנות הסניגוריה הציבורית (ייצוג עצורים מחוסרי אמצעים), התשס"ג-2002, ואת תקנות הסניגוריה הציבורית (זכאות לייצוג לקטינים נוספים), התשס"ג-2002.

עו"ד תמר פול: מטעם לשכת עורכי הדין אני רוצה להעיר שאנחנו שמחים על אישור התקנות בתקופתו של אדוני.

עו"ד תמר פול: היה צריך לעשות זאת מזמן כי מדובר על שוויון לגבי תושבי הצפון שם בוודאי יש עצורים וקטינים שנזקקים לכך.

עו"ד תמר פול: דבר נוסף.

עו"ד תמר פול: אני שמחה על האישור של שר האוצר.

עו"ד תמר פול: בשנה שעברה היו בעיות רציניות כי היה תיקצוב-חסר בסניגוריה הציבורית.

עו"ד תמר פול: מאחר שעם הרחבת התקנות לאזור חיפה יהיו יותר פניות ויהיה צורך ביותר כסף אנחנו פוחדים שתהיה בעיה נוספת של תיקצוב-חסר.

עו"ד תמר פול: בכך ששר האוצר חתם על המסמך הזה אנחנו מקווים שהוא מתכוון לתקצב את הסניגוריה כפי שהיא ראויה ואנחנו מתכוונים להשתמש במסמך הזה.

עו"ד תמר פול: אנחנו מבקשים לתת על כך את הדעת.

מיכאל איתן: אני מניח שיהיה דיון בכל הנושאים שהעלית ונצטרך להתמודד עם הבעיות האלה, אני לא רוצה לעשות זאת עכשיו.

מיכאל איתן: תודה רבה לכם.